OzLabs/hebrew-wiki-articles huggingface dataset:
אנטוניו בונזי

הנריקה אנטוניו בונזי (30 בנובמבר 1931 - 1 בינואר 1967) היה כדורגלן ארגנטינאי-ישראלי ששיחק בעמדת החלוץ.

בונזי שיחק בליגות הכדורגל של מקסיקו, ארצות הברית וקנדה, ובמרץ 1961 הגיע לישראל יחד עם חברו, הכדורגלן הפרואני, קרלוס בוסטמנטו. השניים שיחקו באותה העת בקבוצת הכח ניו יורק, ונשלחו לישראל על ידי אגודת ידידי בית"ר בארצות הברית, על מנת לסייע לקבוצת בית"ר תל אביב, שעמדה בפני ירידה מהליגה הלאומית (הליגה הבכירה באותן שנים).

בהופעת הבכורה של השניים, שהייתה נגד קבוצת הפועל חיפה, כבש בוסטמנטו שער יתרון לבית"ר, ולאחר שהפועל חיפה השוותה, כבש בונזי את שער הניצחון לזכות בית"ר בדקות הסיום. באותה שנה, ההתאחדות לכדורגל בישראל אסרה עליו להמשיך לשחק בשל אי היותו יהודי. הוא התגייר וחזר לשחק בבית"ר תל אביב בליגת המשנה, ונטל חלק בעלית הליגה ב-1963. בונזי הספיק לשחק מחצית אחת בנבחרת ישראל, במשחק ידידות מול נבחרת יוגוסלביה, בדצמבר 1962.

בשנת 1966 עזבו השניים את בית"ר תל אביב. בוסטמנטו עבר לבית"ר רמלה, ובונזי עבר לבית"ר קריית שמונה. השניים עסקו בעבודות שיפוצים כהשלמת הכנסה וב-1 בינואר 1967, בהיותו בו 34, נהרג בונזי בתאונת התחשמלות בה גם נפצע קשה חברו בוסטמנטו.

== קישורים חיצוניים ==
* 
* [https://www.football.org.il/national-team-list-games-by-player/?player_id=80501&national_team_id=3 עמוד השחקן של אנטוניו בונזי] באתר ההתאחדות לכדורגל בישראל
* 
* 

קטגוריה:כדורגלנים ישראלים
קטגוריה:חלוצי כדורגל ארגנטינאים
קטגוריה:כדורגלנים ארגנטינאים
קטגוריה:חלוצי כדורגל ישראלים
קטגוריה:כדורגלני בית"ר תל אביב
קטגוריה:גרים
קטגוריה:כדורגלני נבחרת ישראל
קטגוריה:עולים בשנות ה-1960
קטגוריה:ארגנטינאים שנולדו ב-1932
קטגוריה:ישראלים שנולדו ב-1932
קטגוריה:ארגנטינאים שנפטרו ב-1967
קטגוריה:ישראלים שנפטרו ב-1967
מריה הנרייטה שרטר

מריה הנרייטה שרטר (בגרמנית: Marie Henriette Schröter; 1766 - אחרי 1804) הייתה זמרת, בתו של האבובן יוהאן פרידריך שרטר ואחותם הצעירה של הזמרת קורונה שרטר, הפסנתרן יוהאן סמואל שרטר והכנר יוהאן היינריך שרטר. 

שרטר נולדה בלייפציג. היא החלה את לימודיה אצל אביה וכנראה המשיכה, כאחותה הבכירה, אצל יוהאן אדם הילר. היא הופיעה בקונצרטים בלייפציג ועם אחיה היינריך בקונצרט בפרנקפורט ב-1780. על אף גילה הצעיר, צורפה כמורה למוזיקה במינויו של אביה בחצר הנאו. בחצר דרמשטאדט הייתה לזמרת לשכה ובשנת 1788 נישאה שם לאיש החצר י. י. רוהל. ממכתב של אחותה קורונה משנת 1794 נראה, שחייה של מריה נשאו אופי של שלווה ביתית, אם כי היא המשיכה להופיע ברשומות מקבלי השכר בחצר כזמרת עד 1804.

==הערות שוליים==

קטגוריה:זמרות גרמניות
מריה הנרייטה
קטגוריה:ילידות 1766
Kiss me Goodnight, Sergeant Major

Kiss me Goodnight, Sergeant Major (בתרגום חפשי לעברית: "נשק לי נשיקת לילה טוב, רב-סמל") הוא שיר חיילים בריטי נודע מימי מלחמת העולם השנייה.

מילותיו ההיתוליות של השיר מתארות טוראי השב למחנה לאחר יום של סביאת אלכוהול, מטיל את זרועותיו סביב רב הסמל שלו ומבקש ממנו להשכיבו לישון במגורי החיילים, לנשק לו נשיקת לילה טוב ולהגיש לו ספל תה עם השכמת הבוקר. מילות השיר מסתיימות בבקשה "Sergeant Major, be a mother to me" ("רב-סמל, היה לי לאם").

השיר נכתב בשנת 1939 על ידי ארט נואל ודון פלוסי. הוא זכה לביצועים מפי זמרים ובדרנים רבים ובהם ורה לין והבדרנים הבריטים ארתור אסקי (Arthur Askey) וג'ורג' פורמבי (George Formby).

בשנת 2000 כלל מוזיאון המלחמה האימפריאלי את השיר בתקליטור אוסף שהוציא של שירי מלחמת העולם השנייה.

== קישורים חיצוניים ==
<div class="mw-content-ltr">
*[http://www.drinkingsongs.net/mp3s/1940s/1940s--1995-come-on-lads--sods-opera-(CD)/index.htm Drinking songs]
</div>

קטגוריה:שירי מלחמת העולם השנייה
קטגוריה:חיי צבא
קטגוריה:שירי 1939
אזרח אמריקאי

אזרח אמריקאי הוא סרט קולנוע ישראלי עלילתי, שיצא לאקרנים בשנת 1992. את הסרט ביים איתן גרין, על פי תסריט שלו.

==עלילה==
הסרט מספר על כדורסלן זר אמריקאי (מייקל) פצוע, שמגיע בשלהי הקריירה למכבי אשדוד שנמצאת בליגה השנייה. וכתב ספורט בן העיר (יואל), "משוגע" לכדורסל, שאינו מפריד בין חובת הדיווח לבין אהדתו לקבוצת הכדורסל המקומית, ולשחקנה האמריקאי. ולמרות הרקע השונה שלהם הם מתיידדים. האמריקאי לומד להכיר את עקלקלותה של פוליטיקת הספורט המקומית בישראל וידידו העיתונאי נסחף לשעה קלה לאשליית הנגיעה באמריקה האמיתית. יואל מוזמן לנהל את הקבוצה ומבין שאין הוא יכול להיות כל מה שהוא רוצה. במקביל לניפוץ חלומות העלייה של הקבוצה והקרע שנוצר בין השחקן להנהלה, העיתונות והקהל המקומי. הסרט מהווה חלון ראווה לחוליים רבים של הענף ולחיי הבדידות שמציע הכדורסל המקצועני לנוודים האמריקאים.

<gallery>
קובץ:American Citizen one.jpg|גיא גארנר
קובץ:American Citizen third.jpg|איצ'ו אביטל
קובץ:American Citizen four.jpg|גיא גארנר
קובץ:American Citizen two.jpg|גיא גארנר
</gallery>

==שחקנים==
{| class="wikitable"
|-
! שחקן !! תפקיד
|-
| גיא גארנר || מייקל פיטרסון
|-
| איצ'ו אביטל || יואל לוי
|-
| אווה חדד || רחל לוי
|-
| חיים בנאי || אמנון
|-
| דוד ברוך || שמעון
|-
| רפי אדיר || יגאל דרור
|-
| דני רוט || רמי
|-
| אייל שיראי || שמחה
|-
| מנשה ורשבסקי || מר קאופמן
|-
| מיכל זוארץ || מזכירה של אמנון
|-
| דורון צברי || אוהד הקבוצה
|-
|}
* שחקני משנה: ארט האוזי, גיא גורן, גאולה לוי, איילה נוימן, סוליטה רודריגז, צביקה קורמן ויונתן ריגר (בנו של שימי ריגר).
* הסרט הופק בתמיכת קרן הקולנוע הישראלי ורשות השידור.

==קישורים חיצוניים==

* [http://filmfund.org.il/?id=11&nom=1134 "אזרח אמריקאי"] באתר "קרן הקולנוע הישראלי"
* [http://www.transfax.co.il/?CategoryID=389 קטע מהסרט] באתר "טרנספקס הפקות"
* 
* - ריאיון עם איתן גרין על הפקת הסרט
* [https://jfc.org.il/movie/36291-2/ ״אזרח אמריקאי״], הסרט המלא לצפייה בתשלום ב[https://jfc.org.il/ אתר הארכיון ישראלי לסרטים - סינמטק ירושלים]

==הערות שוליים==

קטגוריה:סרטי 1992
קטגוריה:סרטי דרמה ישראליים
קטגוריה:סרטי כדורסל ישראליים
קטגוריה:אשדוד בקולנוע
קטגוריה:סרטי איתן גרין
קטגוריה:סרטים ישראליים משנת 1992
דוד הנגיד

רבי דוד הנגיד (כ"ד בטבת ד'תתקע"ג, 1212 − א' באלול ה'ס', 1300) היה בנו של רבי אברהם בן הרמב"ם, שימש כנגיד לקהילות היהודים במצרים, סוריה וארץ ישראל.

== קורות חייו ==
נולד בקהיר בשנת 1212. מונה לנגיד בסביבות שנת 1245. בשנות נגידותו הראשונות כיהן כנגיד תחת חסותו והדרכתו של סבו רבי חננאל בן שמואל. בשנת 1250 נוצר ערעור על כהונתו ורבי דוד ברח יחד עם סבו לירושלים או לאלכסנדריה. בשנת 1252 הוא חזר לשלטון עד שבשנת 1285 הודח פעם נוספת מנגידותו והיגר לעיר עכו. בזמן שהותו בעכו, ניהל מאבק נגד תנועת ההתנגדות לרמב"ם שהובילו רבי שלמה פטיט וחכמים נוספים. בשנת 1291 חזר למצרים ולכהונתו כנגיד.

נפטר בשנת 1300. על פי המסורת, הוא הובל לקבורה בטבריה ונטמן בסמוך לקבר הרמב"ם סבו. בשנת תרצ"ב (1922) נמצאה מצבת קבורתו, עליה נכתב: . המצבה הועברה למוזיאון הקהילה היהודית בקהיר הנמצא בבית הכנסת שער השמים. הרב משה הלל הוכיח שמצבה זו היא זיוף מאוחר שנעשה על ידי האחים רבי יעקב משה ורבי ברוך טולידאנו<ref>משה הלל, [https://assets.adobe.com/public/35c087d7-9a8a-4ac6-6dfa-6d32a539da4d/חזון%20טברימון%20לדפוס.pdf חזון טברימון: תעודות מזויפות מבית היוצר של האחים טולידאנו בטבריה], ירושלים תשפ"ב, עמוד 235-281</ref>.

בנו היה רבי אברהם הנגיד, אביו של רבי יהושע הנגיד.

== חיבוריו ==
על פי המסורת, לרבי דוד הנגיד מיוחסים שלשה חיבורים.
* "מדרש דוד" - ספר דרשות על התורה (על ספרי בראשית ושמות) שנכתב בלשון הערבית והיה פופולרי בארצות המזרח, ונהגו לקרוא ממנו בבתי הכנסיות בשבת לאחר תפילת מנחה.
* "מדרש דוד" - ביאור לפרקי אבות אשר גם הוא נכתב בערבית מדוברת, נהגו לקרוא בבתי הכנסת בשבתות שבין פסח ושבועות.
* פירוש לספר 'נבואת הילד' העוסק בענייני אחרית הימים וקץ הגאולה (ספר זה לא נדפס מעולם).

החוקר יוסף ינון פנטון מעריך, שהספר מדרש דוד לא נתחבר על ידי רבי דוד אלא על ידי חכם אנונימי מאוחר מכיוון שסגנון המדרש אינו מתאים לתקופתו של רבי דוד. לפי השערתו של פנטון מכיוון שמדרש זה נכתב לצורך דרשות במנחה של שבת, וגם רבי דוד בן יהושע הנגיד (נינו של רבי דוד בר' אברהם) כתב ספר בשם "מדרש יקר חמדה" לצורך דרשות במנחה, הציבור בלבל בין השני הספרים בעלי אותה המטרה והחל לייחס גם את המדרש של החכם האנונימי לרבי דוד בר' יהושע הנגיד, ולאחר כמה דורות נוצר בלבול נוסף בין הסב לנינו והמדרש יוחס לרבי דוד הראשון<ref></ref>.

==לקריאה נוספת==
* אלה אלמגור, כתבי היד של מדרשי ר' דוד הנגיד, הוצאת יד בן צבי, 1995

== קישורים חיצוניים ==
* (הערך כולל פרק על דוד הנגיד)
* 
* 
* 
* 
* 
* 
==הערות שוליים==

קטגוריה:אנשי עליות קדומות לארץ ישראל
קטגוריה:יהודים הקבורים בטבריה
קטגוריה:משפחת הרמב"ם
קטגוריה:נגידי מצרים
קטגוריה:רבנים: ראשונים
קטגוריה:פוליטיקאים יהודים מצרים
קטגוריה:קברי צדיקים בטבריה
קטגוריה:ראשוני מצרים
קטגוריה:עולים לארץ ישראל במאה ה-13
הוריקן איירין

הוריקן איירין היא סופת הוריקן שפגעה בחוף המזרחי של ארצות הברית בסוף חודש אוגוסט 2011. בנתיב הסופה נמצאים בתיהם של כ-55 מיליון בני אדם, והוא נמשך לרוב אורך החוף המזרחי בארצות הברית. הסופה התפתחה מעל האוקיינוס האטלנטי, נעה עד לחוף המזרחי של ארצות הברית ומשם המשיכה צפונה לאורך החוף המזרחי עד ניו יורק, שם גרמה לסגירת הרכבת התחתית, שדות התעופה ושאר קווי התחבורה הציבורית, ולפינוים של 370,000 איש מבתיהם.

כ-3 מיליון איש נותקו מרשת החשמל, כשני מיליון בני אדם נדרשו לפנות את בתיהם, ונהרגו 56 בני אדם. בנוסף, בוטלו כ-10,000 טיסות.
==רקע מטרולוגי==
ב-15 באוגוסט 2011 יצא גל טרופי מחוף מערב אפריקה, והגיח אל האוקיינוס האטלנטי, הוא היה המאופיין בסיבוב ציקלוני ברמה נמוכה ולחות טרופית עמוקה. הוא נותר מוגדר היטב בזמן שהוא נעה מערבה בהתמדה מספר ימים דרומית לאיי קייפ ורדה. כאשר הגל התרחק מהאיים, התפתחות של סופות רעמים בסביבתו המשיכה להישאר מועטה, והוא הפך רחב למדי למראה. ב-19 באוגוסט החל המבנה להראות סימני התארגנות ככל שהלחץ האטמוספירי הקשור לכך ירד, וסיכוייו לעבור ציקלוגנזה טרופית גדלו במידה ניכרת. פעילות סופת הרעמים החזקה המשיכה להיות בולטת יותר סביב המבנה שהיה מאופיין בלחץ נמוך. עד 20 באוגוסט ציין המרכז הלאומי להוריקנים כי היווצרות ציקלון טרופית קרובה, ככל שהגל התקרב לאנטילים הקטנים.

איירין התמקמה כ-310 ק"מ ממזרח לדומיניקה באנטילים הקטנים כאשר סווגה, יחד עם החלשת הלחץ הגבוה מעל מערב מרכז האוקיינוס האטלנטי, מה שגרם לשביל מערבי לאורך רוב מסעה במזרח הקריביים. ב-21 באוגוסט, נוגד אנטי-ציקלון סיפק זרימה תומכת על הציקלון של הסופה. עם המבנה המשופר, כמו גם הרוח הקלה וטמפרטורות פני הים הגבוהות, התחזית איירין לכוח הוריקן קרוב לפני הנחיתה שלה בהיספניולה. במהלך היום שלאחר מכן (22 באוגוסט), בזמן שעברה ליד האי סן קרואה באיי הבתולה של ארצות הברית, איירין התחקה במסע לעבר פוארטו ריקו, צפונה יותר מהצפוי בתחילה, שם עברה עלייה ניכרת בכוחה. שעות לאחר מכן עברה איירין לחוף והתקרבה מכיוון דרום-מזרח לנחיתה ליד פונטה סנטיאגו, הומאקו, פוארטו ריקו, עם רוחות מתמשכות של כ-110 קמ"ש.

==ההיערכות לסופה ונזקיה==
370 אלף תושבים בעיר ניו יורק נדרשו לפנות את בתיהם. נפתחו 100 מקלטים היכולים לקלוט בסך הכול 71,000 איש, ו-6,500 חיילים מצבא ארצות הברית הוקצו להתמודדות עם נזקי הסופה. התחבורה הציבורית ונמלי התעופה בעיר הושבתו. ב-28 באוגוסט דווח על 9 הרוגים בחוף המזרחי של ארצות הברית.

הסופה גרמה לנזקים רבים במדינות צפון קרולינה, וירג'יניה, מרילנד, דלאוור, ניו ג'רזי וניו יורק, אבל נזקיה היו קטנים מן הצפוי, בין השאר מכיוון שהיא נחלשה במקצת לפני שהגיעה לחוף בניו יורק. הסופה חצתה את קו החוף שלוש פעמים, ראשית ברצועת האיים של צפון קרולינה, שנית סמוך לאטלנטיק סיטי בניו ג'רזי, ושלישית ליד קוני איילנד בניו יורק. בניו יורק עלו המים מעל מחסום ההצפות בדרום האי מנהטן, וגם ההדסון ואיסט ריבר עלו על גדותיהם והציפו אזורים נמוכים. בווירג'יניה ובקרולינה הצפונית נפלו עצים ועמודי חשמל על בתים, ודווחו מספר סופות טורנדו הקשורות להוריקן. בסופו של דבר גרמה הסופה ל-56 הרוגים לאורך מסלולה באיים הקריביים ובארצות הברית.

==קישורים חיצוניים==

* 

==הערות שוליים==

קטגוריה:2011 בארצות הברית
קטגוריה:הוריקנים
קטגוריה:ארצות הברית: הוריקנים
קטגוריה:אסונות טבע ב-2011
רינאט אחמטוב

רינאט לאונידוביץ' אחמטוב (באוקראינית: Рінат Леонідович Ахметов, בטטרית: Ренат Леонид улы Әхмәтов) הוא איש עסקים ואוליגרך אוקראיני ממוצא טטרי. הבעלים של קבוצת הכדורגל שחטאר דונצק, מייסד ונשיא SCM אחזקות (Систем Кепітал Менеджмент). הוא פעיל במפלגת האזורים ומאז 2007 הוא חבר הפרלמנט האוקראיני. הוא נחשב לאדם העשיר ביותר באוקראינה.

==ביוגרפיה==
אחמטוב נולד בדונצק שבאוקראינה הסובייטית דאז למשפחת פועלים מוסלמית סונית ממוצא וולגה-טטרי, אביו היה כורה בפוטילובסקאיה ואמו הייתה זבנית. אחיו הבכור של רינאט, איגור אחמטוב עבד אף הוא במכרה, בכריית פחם אך פוטר עד מהרה.

ב-2001 סיים אחמטוב את האוניברסיטה הלאומית של דונצק והתמחה בתחום הכלכלה. הוא היה למומחה בנקאי וראש הבנק העירוני של דונצק. ב-1996 התמנה לנשיא קבוצת הכדורגל שחטאר דונצק ומאז הוא נושא תפקיד זה.

אחמטוב הקים בשנת 2000 את {{כ}}SCM אחזקות שהפכה לאחת מחברות התעשייה והפיננסים הגדולות באוקראינה, עם מחזור שנתי של 18.539 מיליארד דולר ב-2009, שוויה של החברה מוערך ב-16 מיליארד דולר. במרץ 2004 הפך אחמטוב לנשיא החברה.

==חייו האישיים==
נשוי לליליה ניקולייבנה סמירנובה, ולהם שני בנים.

== קישורים חיצוניים ==

* [http://dovidka.com.ua/fcontent.php?parm=h.c5R2mR2agRX0.I6.0ThA__ Довідник «Хто є хто в Україні», видавництво «К.І.С»] "מי הוא מי באוקראינה" (באוקראינית)

קטגוריה:שחטאר דונצק
קטגוריה:אנשי עסקים אוקראינים
קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:טטרים
קטגוריה:מיליארדרים אירופאים
קטגוריה:מיליארדרים מוסלמים
קטגוריה:אוקראינים שנולדו ב-1966
ג'ונתן דייטון וואלרי פאריס

ג'ונתן דייטון (Jonathan Dayton; נולד ב-7 ביולי 1957) וואלרי פאריס (Valerie Faris; נולדה ב-20 באוקטובר 1958), הם זוג נשוי, הפועלים כצמד במאים, בעיקר לפרסומות וקליפים למוזיקה. ב-2006 יצא לאור סרטם הראשון באורך מלא, מיס סנשיין הקטנה, וזכה להצלחה גדולה ולפרסים (פרס סזאר לסרט הזר, פרס אינדפנדנט ספיריט לבימוי).

== אודות ==
דייטון נולד באלמידה שבקליפורניה וגדל בעיירה גראס-ואלי. הוא למד בבית הספר לקולנוע של אוניברסיטת קליפורניה בלוס אנג'לס. במהלך לימודיו פגש בוואלרי פאריס שלמדה מחול, והשניים התחתנו.

כזוג ביימו והפיקו קליפים למוזיקה, סרטים דוקומנטריים, פרסומות וסרט באורך מלא. הם עבדו עם כמה מהלהקות המצליחות בעולם, בהן אואזיס, רד הוט צ'ילי פפרז, ביסטי בויז ואר.אי.אם. בעבור הוידאו קליפ שהפיקו לשיר "Tonight Tonight" של הסמאשינג פאמפקינס, זכו בשישה פרסי ערוץ MTV. ב-1998 ייסדו חברת הפקה בשם Bob Industries.

ב-2017 יצא לאקרנים סרטם "קרב המינים", בכיכובם של אמה סטון וסטיב קארל.

ב-2019 עלתה לנטפליקס הסדרה "לחיות עם עצמך" בבימוים.

בשנת 2022 ביימו דייטון ופאריס שלושה פרקים מתוך המיני-סדרה "פליישמן בצרות" של רשת FX on Hulu.

== קישורים חיצוניים ==
* [http://www.bobcentral.com/ האתר חברת ההפקות של הזוג]
* 

קטגוריה:זוכי פרס גראמי
קטגוריה:זוכות פרס גראמי
קטגוריה:במאי קולנוע אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:במאי וידאו קליפים אמריקאים
אגדלך אלהי כל נשמה

"אֲגַדֶּלְךָ אֱלהֵי כָל נְשָׁמָה" (או בקיצור "אֲגַדֶּלְךָ") הוא פיוט מסוג "רשות לקדיש" שנכתב על ידי הרב אברהם אבן עזרא. במקורו, הפיוט נועד לשמש הקדמה לאמירת הקדיש שלפני ברכות קריאת שמע של שחרית, אולם ברבות השנים הוא הופקע מייעודו המקורי ומשמש כיום במגוון הקשרים.

מחבר הפיוט מתאר יהודי העומד למול אלוהיו בפחד ואימה, ומתקשה להסביר את גודלו של האל, מכיוון שאין אפשרות לתאר את גודלו האינסופי והלא ניתן להשגה או תיאור במילים, הוא מסביר את הגיחוך בסברה האנושית שאדם בן תמותה יוכל לתאר את מי שברא אותו; אך הוא בכל זאת פונה לשבח את הבורא ומתאר את החלק אותו הוא יכול להשיג וכפי שאר בני האדם, שאצלם האל מרומם ומשובח הוא בפי כל פה על חכמתו הנפלאה שניכרת במעשיו ובברואיו.

הפיוט מסיים בתפילה המיוסדת על תפילת קדיש, שיתגדל ויתקדש שמו של הבורא בעמו - עם ישראל, ולעיני כל העולם כולו. הפיוט, שמסיים בתפילה המבוססת על הקדיש, משמש גם כפתיח לקדיש בקהילות מסוימות לפני תפילת שחרית.

פיוטו זה של אבן עזרא נפוץ בקרב קהילות עדות המזרח, בין השאר אצל יהודי חלב, שחותמים את השיר בשירת הבקשות, לפי מנגינות מתחלפות בהתאם לאותה שבת; יהודי בבל שנוהגים לשירו לאחר תפילת שיר הכבוד של יום ראשון. בקרב קהילות יהודי גאורגיה, נהוג לזמר את הפיוט, בניגון מיוחד לפני תפלת ערבית של מוצאי שבת.

== קישורים חיצוניים ==

* רחל ארז, [http://www.daat.ac.il/daat/sifrut/maamarim/agadelha-2.htm עיון בפיוט "אגדלך" לרבי אברהם אבן עזרא], באתר דעת
* 	
* [https://www.nli.org.il/he/piyut/Piyut1media_010001700878405171/NLI לפיוט] באתר הפיוט והתפילה של הספרייה הלאומית	
==הערות שוליים==

קטגוריה:זמירות ופיוטים לשבת
קטגוריה:שירי רבי אברהם אבן עזרא
קטגוריה:שירי המאה ה-12
קטגוריה:שירת הבקשות
קטגוריה:יצירות עם אקרוסטיכון
I Just Can't Stop Loving You

"I Just Can't Stop Loving You" היא בלדה פופולרית של הזמר והיוצר מייקל ג'קסון, שבוצעה כדואט עם סידה גרט. השיר הוא הסינגל הראשון מתוך האלבום Bad.

במקור, הדואט תוכנן להתבצע עם אחת מהארבעה: ברברה סטרייסנד, ויטני יוסטון, אריתה פרנקלין או אנייטה פלטסקוג, אך לכולן היו התחייבות קודמות. סידה גרט, פזמונאית ובת חסותו של קווינסי ג'ונס, שכתבה בעבר לג'קסון את השיר "Man in the Mirror", ביצעה אותו לבסוף לצדו של ג'קסון.

השיר יצא בלי ליווי של קליפ.

== מצעדים ודרוגים ==
השיר הפך להיות הראשון מתוך חמישה שירים רצופים באלבום "Bad" שמגיע למקום ראשון במצעד הבילבורד האמריקאי.

== ביצועי במה ==
ג'קסון ביצע את השיר במסע ההופעות של Bad עם זמרת הליווי, שריל קרואו ובמסע ההופעות של Dangerous עם סידה גרט.

==קישורים חיצוניים==

== הערות שוליים ==

קטגוריה:שירי מייקל ג'קסון
קטגוריה:דואטים
קטגוריה:שירים באנגלית
קטגוריה:בלדות משנות ה-1980
קטגוריה:בלדות נשמה
קטגוריה:בלדות פופ
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
גרף מקל ההוקי

אחד מהגרפים המרכז מידע על הטמפרטורה באלף השנים האחרונות
גרף מקל ההוקי הוא כינוי לגרף מתוך מאמר בפלאוקלימטולוגיה המציג סטיה בטמפרטורה יחסית לממוצע רב שנתי לאורך שש מאות שנים ומאוחר יותר עודכן לאלף שנים לגבי חצי הכדור הצפוני בלבד. השימוש בגרף — שחרג מן המחקר המדעי והופיע בסרטים דוקומנטריים, פרסומות ותעמולה — נחשב פוליטי, נשמעו כלפיו דברי ביקורת והוא עורר מחלוקת רבה. 

הגרף קיבל תהודה תקשורתית לאחר פרסומו בדו״ח של IPCC משנת2001. הגרף משלב מספר משתני פרוקסי (סמנים), כגון: טבעות עצים, אלמוגים וליבת קרח, יחד עם מדידות עדכניות ובייחוד שילוב סטטיסטי של תרחישים עתידיים התקבל גרף לא תנודתי יחסית המסתיים בעלייה חדה המשווה לו מראה של מקל הוקי. 
==ראו גם==
* אקלים-גייט

==קישורים חיצוניים==

== הערות שוליים ==

קטגוריה:מדעי כדור הארץ
קטגוריה:התחממות עולמית
מייקל אונדאצ'י

פיליפ מייקל אוֹנְדַאצִ'י (באנגלית: Philip Michael Ondaatje; נולד ב-12 בספטמבר 1943) הוא משורר וסופר קנדי יליד סרי לנקה. נודע בזכות ספרו זוכה פרס מאן בוקר שגם עובד לסרט מצליח – "הפצוע האנגלי".

== ביוגרפיה ==
אונדאצ'י נולד בקולומבו למשפחת בּוּרגרים, קבוצה אתנית של צאצאי מתיישבים אירופאים, רבים מהם הולנדים, שהתערבו במקומיים; שם משפחתו הוא היגוי מאונגלז של המקור ההולנדי, "אונדאטְשֵה". כשהיה בן שנתיים הוריו התגרשו ואמו עברה לאנגליה, שם ניהלה בית ספר. ב-1954 עבר לאנגליה להיות עם אמו, ולמד בדלוויץ' קולג'.

ב-1962 עבר לקנדה, שם התגורר אחיו הגדול כריסטופר. הוא השלים תואר ראשון באוניברסיטת טורונטו והחל לפרסם שירים. המשיך בלימודי תואר שני באוניברסיטת קווינס שבקינגסטון. החל לשמש עורך בהוצאה לאור Coach House Books. ספר השירה הראשון שלו, "המפלצות האנינות", יצא בהוצאה זו בשנת 1967 וזכה להצלחה. כעבור שנתיים הוציא ספר שירה נוסף, "הגבר בעל שבע הבהונות".

אונדאצ'י היה לדמות בולטת בנוף הספרותי של קנדה. הוא שימש כמבקר ספרות, עורך אנתולוגיות של ספרות ושירה, ומורה לכתיבה יוצרת באוניברסיטת יורק בטורונטו. בשנת 1992 זכה ספרו "הפצוע האנגלי" בפרס מאן בוקר, והעניק לו תהילת עולם.

רבים מספריו עוסקים בסיפורים האישיים מאחורי האירועים הגדולים בהיסטוריה. הדמויות הראשיות בספריו לרוב אפופות במסתורין והקוראים אינם יודעים עליהן פרטים רבים.

נשוי בשנית ואב לשניים.

== מכתביו ==
* הפצוע האנגלי (תרגום: דן דאור), משכל - הוצאה לאור (ידיעות ספרים), 1997
* הרוח של אניל (תרגום: סמדר מילוא), ספריה לעם, עם עובד, 2002
<div style="direction: ltr;">
* 1976: Coming Through Slaughter (also see "Other" section, 1980, below), Toronto: Anansi New York: W. W. Norton, 1977
* 1987: In the Skin of a Lion, New York: Knopf
* 1992: The English Patient, New York: Knopf
* 2000: Anil's Ghost, New York: Knopf
* 2007: Divisadero
* 2011: The Cat's Table
</div>

== קישורים חיצוניים ==

* [http://www.guardian.co.uk/books/2011/aug/28/michael-ondaatje-the-divided-man Michael Ondaatje: The divided man], Robert McCrum, הגרדיאן
* 

== הערות שוליים ==

קטגוריה:משוררים קנדים
קטגוריה:סופרים קנדים
קטגוריה:זוכי פרס בוקר
קטגוריה:בוגרי אוניברסיטת טורונטו
קטגוריה:קנדים ממוצא הולנדי
קטגוריה:קנדים שנולדו ב-1943
קטגוריה:זוכי פרס נלי זק"ש
קטגוריה:זוכי הפרס הספרותי של סנט לואיס
טלטול מן הצד

בהלכות שבת, טלטול על ידי דבר אחר הוא טלטול דבר האסור בטלטול על ידי דבר אחר המותר בטלטול. טלטול זה קל יותר מאשר טלטול דבר האסור באופן נפרד, ולהלכות אלו הוקדשו מספר סימנים בשולחן ערוך (ש"ט–שי"א).

==על ידי נגיעה בדבר האסור==

לא התירו טלטול דבר האסור ודבר המותר ביחד בשום אופן שבעולם אלא במת בלבד מפני כבודו, ולכן התירו לטלטל מת על ידי הנחת תינוק או כיכר עליו וטלטול שניהם יחד.

==על ידי נגיעה בדבר המותר==
===לצורך דבר המותר===
מותר לטלטל דבר האסור לצורך דבר המותר, אם לא ניתן להשליך את החפץ ולהרים את הדבר המותר בלבד.

קיימת התייחסות מפורטת בהלכה לשאלה הנפוצה אודות אדם שתינוקו נטל בידו חפץ האסור בטלטול, ובוכה כדי שהוריו ירימו אותו על ידיהם. הבעיה היא שטלטול התינוק כמוהו כטלטול האבן שהתינוק אוחז בידו, וקיימת בעיה הלכתית לאחוז את התינוק הבוכה על היד. בהלכה הותרה פעולה זו מכיוון שקיים חשש שהתינוק שיבכה זמן ממושך יגיע לידי חולי, ולא קיימת אפשרות להשליך את האבן מיד התינוק שרק יבכה עוד ועוד. אבל אם התינוק אינו מתגעגע להוריו שירימו אותו אסור להרימו אין טלטול כזה נחשב טלטול לצורך דבר המותר, מכיוון שאין כאן צורך לתינוק להרימו במקרה שאינו בוכה.

===לצורך דבר האסור===
אסור לטלטל דבר האסור והמותר יחד לצורך דבר האסור, אם לצורך לשמור אותו מהפסד או קלקול ואם כדי להשתמש בו תשמיש המותר (ישיבה או שכיבה עליו).

==בסיס==

אם הדבר האסור מונח על הדבר המותר, והדבר המותר מיועד כדי לישא עליו את הדבר האסור (כגון שולחן) או שהונח שם במטרה שיישאר שם כל השבת ובמטרה שיהיה דווקא שם (ולא מפאת חוסר מקום), הוא נחשב לבסיס לדבר האסור ואין כל היתר לטלטלו. אם הייתה בכוונתו לטלטל את החפץ באמצע השבת, נחלקו הפוסקים אם הדבר נחשב לבסיס, ההלכה נפסקה שכן ויש להקל במקום הפסד.

==הערות שוליים==

קטגוריה:מוקצה
מרטין פרימן

מרטין ג'ון כריסטופר פרימן (באנגלית: Martin John Christopher Freeman; נולד ב-8 בספטמבר 1971) הוא שחקן אנגלי. מוכר בעיקר בזכות תפקידיו בסדרה "שרלוק", בסרטי "ההוביט", בגרסה הבריטית המקורית ל"המשרד", בעונה הראשונה של "פארגו", ובסרט "מדריך הטרמפיסט לגלקסיה".

==ביוגרפיה==
פרימן נולד בעיירה אלדרשוט שבאנגליה למשפחה נוצרית-קתולית. יש לו ארבעה אחים מבוגרים ממנו.
הוריו של פרימן נפרדו כשהיה בן חמש, ואביו נפטר מהתקף לב כשהיה בן עשר.
בצעירותו עבר פרימן ניתוח, עקב האסתמה שסבל ממנה באותה תקופה.

== קריירה ==
בשנת 1997, הופיע לראשונה בטלוויזיה בסדרה "The Bill", בתפקיד אורח ובאותה שנה שיחק בתפקיד אורח בסדרה החיים האלה.
שנה לאחר מכן, פרימן השתתף בסרט הקצר I Just Want to Kiss You.
בשנת 2000 שיחק תפקיד משני בסרט הדרמה The Low Down, ובאותה שנה גם שיחק בסדרת הקומדיה Brusier, בסדרה Lock, Stock... ובסדרה Black Books.
בשנת 2001 השתתף בסדרות שונות, רובן לא זכו לפרסום רב, פרט ל"המשרד", בה גילם את טים. בשנת 2002 שיחק בסדרה "לינדה גרין" ובסרט "עלי ג'י" לצד סשה ברון כהן. הוא היה מועמד לפרס הקומדיה הבריטית, אך לא זכה.

בשנת 2006 שיחק בדרמת הפשע "הסגת גבול" של הבמאי אנתוני מינגלה. ב-2007, שיחק את מיסטר קודלין בסרט "בית ממכר עתיקות".

בין השנים 2010-2017, שיחק בסדרה "שרלוק" בתפקיד משנה כג'ון ווטסון, ביחד עם בנדיקט קמברבאץ'.

בשנת 2011 שיחק בסרט הקומדיה "מה המספר שלך?" שבו מככבת אנה פריס, את סיימון, אחד האקסים שלה שהיא מנסה לאתר. בנוסף באותה שנה שיחק ב"זוג בהחלפה" לצד מליסה ג'ורג'.

בין השנים 2012–2014, שיחק בטרילוגיית "ההוביט" בתפקיד בילבו באגינס.

בשנת 2014 השתתף בסדרת הטלוויזיה "פארגו" בתפקיד לסטר נייגארד. באוגוסט אותה שנה הוא זכה בפרס אמי לשחקן המשנה הטוב ביותר במיני סדרה/סרט בטקס האמי על משחקו בסדרה "שרלוק", בנוסף הוא הועמד לשחקן הטוב ביותר על הופעותיו בסדרה "פארגו".

בשנת 2016 שיחק בדרמת המלחמה הקומית "כתבת אמריקאית" בכיכובה של טינה פיי, המגלמת עיתונאית שיוצאת לסקר את ימי המלחמה בפקיסטן ואפגניסטן. בנוסף שיחק בסרט "קפטן אמריקה: מלחמת האזרחים" וכן בסרט גיבורי-העל של היקום הקולנועי של מארוול - "הפנתר השחור".

בשנת 2018 שיחק בסרט האימה "סיפורי רוחות" שביים אנדי ניומן.

בשנת 2019 שיחק בקומדיה הרומנטית "פשוט רגיש מדי", לצדה של מורנה בקארין, וכיכב במיני-סדרת המתח "ההודאה", אשר מבוססת על סיפור אמיתי: חוקר משטרה מקבל החלטה אתית שנויה במחלוקת לוותר על זכויות החשוד כדי להציל חיים. עוד בשנה זו, שיחק בסרטו של יובל אדלר "המורה לאנגלית", לצד דיאן קרוגר. הסרט מבוסס על רב המכר בעל אותו השם.

בשנת 2020 החל לככב בסיטקום הבריטי "הורים בקושי" אותו גם יצר והוא מבוסס במקצת על חיו. בהמשך השנה, השתתף בסרט הדרמה "מזמור חג המולד" בתור בוב.

בשנת 2021, התארח בפרק בסדרת ההנפשה "סיפורים של ברווזים".

בשנת 2022 כיכב בסדרת הדרמה המשטרתית "ראשון בזירה".

בשנת 2024 פרימן כיכב במותחן האירוטי"הילדה של מילר" יחד עם ג'נה אורטגה.

== חיים אישיים ==
פרימן תומך במפלגת הלייבור. אורח החיים התזונתי שלו הוא פסקטריאניזם. סיימון פג הוא חברו הטוב והיה הסנדק של בנו.

בשנים 2016-2000 פרימן התגורר עם בת זוגו אמנדה אבינגטון (איתה שיחק במספר סדרות וסרטים), ועם שני ילדיהם. ב-2016 הם נפרדו.

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:זוכי אמי בפריים טיים: שחקן משנה במיני-סדרה או בסרט
קטגוריה:אנגלים שנולדו ב-1971
אתי לוי

אתי לוי (נולדה ב-8 בנובמבר 1968) היא זמרת ישראלית.

== קורות חייה וקריירה ==
אתי לוי נולדה בשם אתי בניסטי להורים שעלו ממרוקו וגדלה בשכונה ד' בבאר שבע. לה שבע אחיות ושני אחים, אחותה התאומה-זהה היא הזמרת זהבה בן. 

בגיל 13 עברה ללמוד בסמינר אור החיים בבני ברק ולאחר מכן ב"בית העולות" בירושלים. 

בשירותה בצה"ל, שנמשך שלוש שנים, שימשה חובשת ומעבדת נתוני מחשבים. 

ב-1989, בגיל 21, נישאה ושנתיים לאחר מכן, ב-1991, התגרשה.

לאחר שירותה הצבאי עבדה בעבודות מזדמנות. בקדם אירוויזיון 1992 הופיעה לצדה של זהבה בן בדואט "דף חדש". בשנת 1993 חתמה על חוזה הפקה ואמרגנות עם ישראל בונדק, שמשמש מאז מנהלה האישי והפיק את כל אלבומיה. פריצתה באה לאחר ההצלחה של אחותה התאומה זהבה. תקופתה המוצלחת ביותר הייתה בראשית דרכה. אלבומה הראשון "נשבעתי" זכה להצלחה והוא הנמכר ביותר בין אלבומיה; האלבום אף כלל שירים פופולריים כגון "את לא היא" שנוגע בנושא התאומוּת. בהמשך הקריירה חלה ירידה מסוימת בפופולריות שלה. עד היום היא הוציאה 20 אלבומים.

סגנונה העיקרי הוא מוזיקה מזרחית, בשילוב עם מוזיקה מרוקאית ומוזיקה ערבית. בכמה מאלבומיה שילבה אלמנטים מחאתיים, ובהם מסרים כגון תמיכה בחפותו של אריה דרעי וקריאה לשחרורו מהכלא. היא אף נגעה בסגנונות השונים מהמוזיקה האוריינטלית, למשל באלבום דאנס קצבי בשם "שינוי קיצוני" (שם הרומז לאופיו, השונה מסגנונה הרגיל) שהוציאה בשנת 2000, גם בשפה האנגלית; אלבום זה לא זכה להצלחה רבה.

בשנת 1998 הקליפ לשירה "אינטינה חביבי" מהאלבום "מלאך שמיים" שיצא באותה השנה היה מועמד לפרס הווידאו-קליפ הטוב ביותר.

בשנת 2011 השתתפה ביחד עם אחותה זהבה בן בדוקו-ריאליטי "חי ב-LA LA לנד" של yes, בה התמודדו שישה זמרים ים תיכוניים מישראל על חוזה הקלטות על ידי חברת "גפן רקורדס". התוכנית צולמה ברובה המכריע בלוס אנג'לס שבארצות הברית.

בשנת 2015 השתתפה בתוכנית המציאות "מאסטר שף VIP" בערוץ 2 של קשת, והייתה המודחת הראשונה.

לוי סיפרה שהיא מקיימת אורח חיים פסקטריאני, היא גרושה ללא ילדים ומתגוררת בירושלים.

== מערכת היחסים עם זהבה בן ==
מערכת היחסים בין לוי לבין אחותה זהבה בן סוקרה תקשורתית בצורה נרחבת, כשחוותה עליות ומורדות, לרבות כמה סכסוכים ארוכים. כך, למשל, בשנת 2005 הגיעה לוי לתמוך באחותה, לאחר עשר שנות סכסוך, בתוכנית מיוחדת של "שישי בגאון", שהוקדשה לבן שנקלעה למצב כלכלי קשה. עם זאת, לוי הסתייגה מחידוש הקשר עם בן בריאיון ל-ynet שנערך לאחר מכן. בנוסף, אחד המוטיבים המרכזיים בפרקיה הראשונים של התוכנית "חי בלה לה לנד", שבה היא השתתפה לצד אחותה, היה הסכסוך ביניהן והתמודדותן עם כך לנוכח הצטרפותה של לוי לתוכנית מבלי ידיעתה של בן. בהמשך התוכנית הן השלימו, אך זמן קצר לאחר השידור, לוי הסתייגה מחידוש הקשר בריאיון לישראל היום.

== דיסקוגרפיה ==

== קישורים חיצוניים ==

* [https://web.archive.org/web/20140913161702/http://yes.walla.co.il/?w=%2F10149%2F1827627 ביוגרפיה קצרה] באתר וואלה yes
* 
* 

== הערות שוליים ==

קטגוריה:זמרות ישראליות
קטגוריה:זמרים ישראלים
קטגוריה:זמרות מוזיקה מזרחית ישראליות
קטגוריה:משתתפי חי ב-LA LA לנד
קטגוריה:מתחרי מאסטר שף (ישראל)
קטגוריה:זמרות השרות בעברית
קטגוריה:זמרים השרים בערבית
קטגוריה:תאומים ישראלים
קטגוריה:מתמודדות קדם-האירוויזיון
קטגוריה:ישראליות שנולדו ב-1968
קטגוריה:ישראלים שנולדו ב-1968
אלכסנדרו גצקאן

אלכסנדרו מיכאילוביץ' גאצקן (ברומנית: Alexandru Gaţcan; נולד ב-27 במרץ 1984 בקישינב שבמולדובה) הוא כדורגלן מולדובני המשחק בעמדת הקשר האחורי בקריליה סובייטוב.

==קריירת מועדונים==
גצקאן התחיל לשחק בעיר מולדתו קישינב במועדון יוניספורט-אוטו. באמצע עונה 2005 עבר לספרטק מוסקבה, אך שם שיחק רק בהרכב השני של הקבוצה (שיחק 14 משחקים ובהם הבקיע 2 שערים). בשאר עונת 2005 גצקאן שיחק במועדון הליגה הלאומית ספרטק צ'ליאבינסק.

בפברואר 2006 הצטרף לרובין קאזאן, שם שיחק במשך שנתיים. באוגוסט 2008, בשל רכישת שחקנים חדשים כמו סרגיי סמאק, נמכר גצקאן לרוסטוב. ב-18 במאי 2012 ערך את משחקו ה-100 במדי רוסטוב בניצחון 0–3 על שיניק ירוסלבל. ב-2 במאי 2015 המשחק מול טרק גרוזני הפך למשחק ה-200 שלו. בעונת 2015/16 גצקאן נבחר לקפטן של רוסטוב.

==נבחרת לאומית==
שיחק במדי הנבחרת 2 משחקים במוקדמות המונדיאל 2006, 8 משחקים במוקדמות היורו 2008 ו-2 משחקים במסגרת מוקדמות היורו 2012.

==תארים==
;קבוצתיים
* רוסטוב
** הגביע הרוסי: 2013/14
** מקום שני בליגת העל הרוסית: 2015/16
;אישיים
* כדורגלן השנה של מולדובה: 2013, 2015, 2016, 2017

==קישורים חיצוניים==

* [http://rfpl.org/players/Gatskan-Aleksandr סטטיסטיקות ופרופיל] באתר התאחדות הכדורגל הרוסית 
* [http://www.fc-rostov.ru/command/players/137 דף השחקן] באתר הרשמי של רוסטוב 

קטגוריה:כדורגלנים מולדובנים
קטגוריה:קשרי כדורגל מולדובנים
קטגוריה:קישינב: כדורגלנים
קטגוריה:כדורגלני ספרטק מוסקבה
קטגוריה:כדורגלני רובין קאזאן
קטגוריה:כדורגלני רוסטוב
קטגוריה:כדורגלני קריליה סובייטוב סמרה
קטגוריה:כדורגלני נבחרת מולדובה
קטגוריה:ספורטאים מולדובנים ברוסיה
קטגוריה:ילידי 1984
אבודה ממנו ומכל אדם

בהלכה, אֲבוּדָה מִמֶּנּוּ וּמִכָּל אָדָם הוא כלל בהלכות השבת אבדה, שלפיו אין חיוב להשיב אבדה במקרה שהיא נמצאה במקום שבו אין אפשרות סבירה להצילה משם, וזאת ללא תלות בקיומם של סימנים. מקור ההלכה במקרא, לפי דרשת חז"ל:

מקור נוסף מצינו בדברי רבי שמעון בן אלעזר:

הראשונים חלוקים בטעם דין זה:
#יש אומרים שהוא דין ייאוש, כיוון שאבודה ממנו ומכל אדם הרי מתייאש ממנה.
#דין הפקר.
#דין נפרד: התורה התירה חפץ שאבוד ממנו ומכל אדם.

מבין האחרונים, רבי שמואל רוזובסקי דן בשאלה: האם הדין "אבודה ממנו ומכל אדם" הוא סימן או סיבה; כלומר, האם העובדה שהאבדה אבודה מכל אדם בעולם היא המתרת אותה, או שמא צריך שהאבדה תהיה אבודה רק מהמאבד, אלא שכל עוד לא אבודה מכל אדם הרי היא עדיין לא אבודה לגמרי מהמאבד שכן אדם אחר יכול להחזירה לו.

==הכלל בשימוש באינטרנט==
הרב דוב ליאור מתיר הורדת קבצים מכל סוג מהאינטרנט, בסוברו כי התכנים באינטרנט הם כמו אבדה ששטפה נהר, שהיא נחשבת כהפקר וברור שבעליה התייאש ממנה; אך ההיתר נוגע לשימוש אישי בלבד, ולא לשימוש מסחרי. החולקים על הרב ליאור טוענים כי במקרה של הורדת קבצים כל אדם יכול להציל את האבדה, על ידי כך שלא יוריד את אותם קבצים.<ref></ref> בנוסף, בעל היצירה לא התייאש מאנשים שיקנו אותה באופן חוקי. חלק מהחולקים, ובהם הרב יעקב אריאל, מגדירים הורדת קבצים כגזל ולא כאבדה.

==קישורים חיצוניים==
* 
* 

==הערות שוליים==

קטגוריה:השבת אבדה
קטגוריה:בבא מציעא: סוגיות תלמודיות
אל מאד נעלה

אֵל מְאֹד נַעֲלָה הוא פיוט אשר נכתב על ידי הרב משה אשקר הכהן, ממשוררי חלב. לחן הפיוט במקור הוא טורקי.

== חיבור הפיוט ==
לא ידועים פרטים על סיבת חיבור הפיוט, ולמה הוא מיועד, אך ככל הנראה נכתב לכבוד כלה אשר שמה רחל.

נוהגים לשירו בחתונות יהודיות וגם בשבת חתן בעת עליית החתן לתורה. על כן, יש המשייכים את הפיוט לפזמוני שבת. 

שירת הפיוט הייתה נפוצה בעיקר בקהילת יהודי חלב אך עם השנים התקבל הפיוט אצל קהילות יהודיות רבות, נהוג לשירו בכל אירוע שמחה.

מוכר בין היתר בביצועו של הפייטן משה גיאת ואף בעיבוד בסגנון של רוק כבד על ידי להקת אורפנד לנד.

== קישורים חיצוניים ==

*
* 
* 
קטגוריה:זמירות ופיוטים לשבת
אליך אקרא יה

"אֵלֶיךָ אֶקְרָא יָהּ " הוא פיוט ששולב במסורת התפילה של יהודי צפון אפריקה. חובר על ידי רבי שלמה זריהן, מרבני מרוקו ובנו של ראב"ד מרקש רבי משה זריהן.

הפיוט הפך פופולרי בשל הלחן השמח שלו, ונהוג לשירו בכל אירוע של שמחה בפי קהילות רבות ושונות, וכן בליל שבת כאחד המזמורים לשבת.

הפיוט זכה לביצועים של מוזיקאים שונים, בהם ג'ו עמר, דקלון, איציק אשל, חנן בן ארי, משה גיאת ולהקת אנדרלמוסיה.

== קישורים חיצוניים ==
* 
* 
* 

קטגוריה:זמירות ופיוטים לשבת
קטגוריה:פיוטים מרוקאיים
אנא בחסדך תרוממני

"אָנָּא בְּחַסְדְּךָ תְּרוֹמְמֵנִי" הוא פיוט אשר נכתב על ידי אשר מזרחי, הולחן על ידי רחמים עמר ומושר בקהילות הספרדים בירושלים.

אשר מזרחי, מחבר הפיוט, כיוון להתכתב עם נוסח ברכת קדושת היום, הנאמרת בתפילת מוסף לשלושה רגלים: "בְּנֵה בֵיתְךָ כְּבַתְּחִלָּה, וְכוֹנֵן מִקְדָּשְׁךָ עַל מְכוֹנוֹ, וְהַרְאֵנוּ בְּבִנְיָנוֹ וְשַׂמְּחֵנוּ בְּתִקּוּנוֹ, וְהָשֵׁב כֹּהֲנִים לַעֲבוֹדָתָם וּלְוִיִּם לְשִׁירָם וּלְזִמְרָם". התפילה מתארת את הערגה והכמיהה לסיום תקופת הגלות והציפייה לבוא גאולת עם ישראל, בניית בית המקדש והחזרת העבודה, כפי הפסוק מנוסח התפילה.

מחבר הפיוט היה מוזיקאי מוכר ומפורסם בתוניס ואחר כך בירושלים, הדגיש במילות הפיוט את שירת הלויים, כמרכיב מרכזי בעבודת המקדש, וחתם את שמו בצורה מקורית לקראת סוף הפיוט במילים "מעדני אשר יתנו כפליים". 
נהוג לשיר את הפיוט בעדות המזרח, ונוהגים היום לשירו בליל שבת כפזמון ליום השבת.

== ביצועים נוספים ==
במאי 2022 יצא לאור ביצוע חלקי של השיר בלחן של אלחנן אלחדד, כסינגל בכורה של הזמר רפאל אוזן (בהגייה אשכנזית).<ref></ref> 

== קישורים חיצוניים ==
* 
* 

== הערות שוליים ==

קטגוריה:זמירות ופיוטים לשבת
קטגוריה:ליל שבת
קטגוריה:שירי אשר מזרחי
קטגוריה:יצירות עם אקרוסטיכון
ארץ ורום בהבראם

אֶרֶץ וְרוּם בְּהִבָּרְאָם הוא פיוט המיוחס לרבי אברהם אבן עזרא. נהוג לשירו כחלק משירת הבקשות, במסורת קהילות הספרדים בירושלים ובמסורת יהדות בבל. יש הנוהגים לשירו כפזמון בליל שבת.

הפיוט מורכב מקטעי מדרשים העוסקים בבריאת העולם ומתאר את ששת ימי בראשית. הוא פותח ברמז לקיומו של עולם אחר (העולם הבא) וחותם את הפיוט בתפילה שנזכה לחיי העולם הבא; "וְיַנְחִיל עַם דַּל וְאֶבְיוֹן עוֹלָם שֶׁכֻּלוֹ שַׁבָּת". האקרוסטיכון בפיוט הוא "אני אברהם חזק".

== קישורים חיצוניים ==
* 
*
*

== הערות שוליים ==

קטגוריה:שירת הבקשות
קטגוריה:יצירות עם אקרוסטיכון
אשיר לאל אשר שבת

"אָשִׁיר לָאֵל אֲשֶׁר שָׁבַת" הוא פיוט אשר נכתב על ידי הרב משה בן שמואל הלוי, שאף רמז את שמו בראשי הבתים. 

הפיוט הוא אחד מפיוטי השבת המרכזיים והמוכרים במסורת יהדות בבל.

== תוכן הפיוט ==
הפזמון שבפיוט, מבוסס על הפסוק "ביני ובין בני ישראל אות היא לעולם", הפיוט בא להביע את הרעיון שיום השבת איננו רק יום מנוחה, אלא יום רוחני המהווה אות בין הקדוש ברוך הוא לעמו, ונושאו הוא ייחוד האל ובריאת העולם. 

הפייטן מתאר את השבת כזכייה הגדולה שנפלה בחלקו של עם ישראל; ומתפאר על כך שניתנה להם מתנה זו, החביבה עליהם כבבת עינם; וכן מזכיר כי השבת מייחדת את עם ישראל מכל העמים, שלא ניתנה להם ואף קיומה להלכה נאסר עליהם. 

בסיום הפיוט מובאת תפילה לאל, שישלח את משיחו, ואז נזכה לעולם שכולו שבת.

== קישורים חיצוניים ==

*[https://web.nli.org.il/sites/nlis/he/song/pages/song.aspx?songid=341#1,14,749,247 אשיר לאל אשר שבת], באתר הפיוט והתפילה
* 
* 
קטגוריה:זמירות ופיוטים לשבת
* 
*
*

==הערות שוליים==
סטיפה פלטיקוסה

סטיפה פלטיקוסה (בקרואטית: Stipe Pletikosa; נולד ב-8 בינואר 1979 בספליט שבקרואטיה) הוא כדורגלן עבר קרואטי ששיחק בעמדת השוער.

==קריירת מועדונים==
פלטיקוסה התחיל את הקריירה שלו במועדון הקרואטי היידוק ספליט. הוא נבחר כשוער ראשון בעונה 1998/99 כאשר הוא החליף את השוער הקודם של הקבוצה טונצ'י גאבריץ'. אוהדי היידוק נתנו לו את הכינוי "תמנון" בשל הרפלקסים והקואורדינציה המצוינים שלו. ב-2002 הוא נבחר כשחקן השנה בקרואטיה מטעם העיתון "וצ'רני ליסט"; זורן סימוביץ' הוא השוער היחיד שקיבל את תואר זה קודם לכן.

ב-2003 עבר פלטיקוסה לשחטאר דונצק תמורת 2 מיליון יורו יחד עם חברו לקבוצה דאריו סרנה. בניגוד לסרנה, סטיפה לא כל כך הצליח בקבוצתו החדשה ואחרי שאיבד את מקומו בהרכב הוא הושאל חזרה להיידוק ספליט. בעונה 2006/07 חזר לשחטאר, אך שוב לא הצליח להיכנס להרכב.

ב-7 במרץ 2007 חתם חוזה של 3 שנים עם המועדון הרוסי ספרטק מוסקבה תמורת 3 מיליון יורו.

באוגוסט 2011 חתם חוזה עם רוסטוב לשנתיים וחצי. משחק הבכורה שלו נערך ב-13 באוגוסט 2011 מול קובאן קרסנודר, המשחק הסתיים 2-1 לזכות קובאן. פלטיקוסה נבחר לשחקן המצטיין של הקבוצה לעונת 2012/13 מטעם האוהדים. בתום עונת 2014/15 סטיפה עזב את הקבוצה לאחר סיום החוזה משיקולים משפחתיים.

ב-21 בדצמבר 2015 פלטיקוסה חתם חוזה בדפורטיבו עד סוף העונה.

==נבחרת לאומית==
במדי נבחרת קרואטיה עד גיל 18 סיים את אליפות העולם במקום השלישי. הופיע לראשונה במדי הנבחרת הבוגרת בגיל 20 במשחק מול דנמרק ב-1999. סטיפה שיחק בכל 6 המשחקים של הנבחרת במונדיאל 2002 ובמונדיאל 2006. שיחק גם ב-3 מ-4 המשחקים של נבחרתו ביורו 2008 בהם ספג רק 2 שערים. בתום מונדיאל 2014, שבו הופיע בכל 3 המשחקים של קרואטיה וספג 6 שערים, החליט סטיפה לפרוש מהנבחרת אחרי 114 הופעות.

== תארים ==
;קבוצתיים
* היידוק ספליט
** אליפות קרואטיה – 2000/01
** מקום 2 בליגה הקרואטית – 1999/2000, 2001/02, 2002/03
** מקום 3 בליגה הקרואטית – 1998/99
** הגביע הקרואטי – 1999/2000, 2000/03
* שחטאר דונצק
** אליפות אוקראינה – 2000/01
** מקום 2 בליגה האוקראינית – 2003/04
** הגביע האוקראיני – 2003/04
* ספרטק מוסקבה
** מקום 2 בליגה הרוסית – 2007, 2009
* רוסטוב
** הגביע הרוסי – 2013/14
;אישיים
* שחקן השנה בקרואטיה מטעם העיתון "וצ'רני ליסט" – 2007
* מקום 3 בין השוערים הטובים ביותר בליגה הרוסית – 2007
* שוער השנה ברוסיה מטעם העיתון "ספורט-אקספרס" – 2007

==קישורים חיצוניים==

* [http://rus.rfpl.org/index.php/player/index/7891 סטטיסטיקות ופרופיל] באתר התאחדות הכדורגל הרוסית 
* [http://www.fc-rostov.ru/command/players/122 דף השחקן] באתר הרשמי של רוסטוב 

קטגוריה:כדורגלנים קרואטים
קטגוריה:שוערי כדורגל קרואטים
קטגוריה:כדורגלני היידוק ספליט
קטגוריה:כדורגלני שחטאר דונצק
קטגוריה:כדורגלני ספרטק מוסקבה
קטגוריה:כדורגלני טוטנהאם הוטספר
קטגוריה:כדורגלני רוסטוב
קטגוריה:כדורגלני דפורטיבו לה קורוניה
קטגוריה:כדורגלני נבחרת קרואטיה
קטגוריה:כדורגלני מונדיאל 2002
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:כדורגלני יורו 2012
קטגוריה:כדורגלני מונדיאל 2014
קטגוריה:קרואטים שנולדו ב-1979
קארל פרידריך אבל

קארל פרידריך אָבֵּל (בגרמנית: Carl Friedrich Abel; 22 בדצמבר 1723 – 20 ביוני 1787) היה מלחין גרמני מן התקופה הקלאסית. כמו כן הוא היה נגן ויולה דה גמבה מוכשר וחיבר מוזיקה רבת-ערך לכלי זה.
במילון הרשומות הביוגרפיות של בתי המשפט רשומה שנת לידתו כ-1720.

== ביוגרפיה ==
אבל נולד בקותן, בן לכריסטיאן פרדיננד אבל, צ'לן וויולן דה גמבה ראשי בתזמורת החצר של יוהאן סבסטיאן באך. אין ראיה לכך, שאבל למד בבית הספר שליד כנסיית תומאס בלייפציג, אבל הודות להמלצתו של באך התקבל ב-1748 לתזמורת החצר של יוהאן אדולף האסה בדרזדן, שם נשאר למשך עשר שנים. בשנת 1759 (או 1758, לפי הרשומות), לאחר הריסת העיר בידי פרידריך הגדול, נסע לאנגליה והיה למוזיקאי הלשכה של המלכה שרלוט. בלונדון ערך קונצרט מיצירותיו הוא, שבו ניגן בכלים שונים, בהם צ'לו בן חמישה מיתרים, שנודע בשם "פנטקורד", המצאה חדשה של סר אדוארד ולפול.

ב-1762 בא יוהאן כריסטיאן באך, בנו האחד-עשר של יוהאן סבסטיאן באך, והצטרף אליו בלונדון. הידידות בין השניים הובילה, בשנת 1764 או 1765, לייסוד קונצרטי באך-אבל המפורסמים, הקונצרטים הראשונים למנויים באנגליה. בקונצרטים אלה הופיעו הרבה אמנים אורחים ידועי-שם, ויצירות רבות של היידן הושמעו בהם לראשונה.

במשך שנים רבות ארגנה את הקונצרטים הגב' תרזה קורנליס, זמרת אופרה ונציאנית לשעבר, שהחזיקה בבעלותה אולם קונצרטים בבית קרלייל בכיכר סוהו, אז פסגת האירועים שבאופנה. ב-1775 השתחררו הקונצרטים מן התלות במרת קורנליס ונמשכו בהנהגת אבל ובאך עד למותו של באך בשנת 1782. אבל היה גם עתה מבוקש מאוד כנגן בכלי נגינה שונים, חדשים ועתיקים. הוא סייר בגרמניה ובצרפת בין 1782 ל-1785 ובשובו ללונדון היה לחבר ראשון במעלה בארגון "הקונצרטים המקצועיים הגדולים" באולמות כיכר הנובר בסוהו. לכל אורך חייו נהנה מחיי שפע ומותרות, וסביר להניח, ששתיינותו החישה את מותו, ביוני 1787 בלונדון.

אחת מיצירותיו של אבל התפרסמה עקב ייחוס שגוי: במאה ה-19 קוטלג כתב-יד של סימפוניה בכתב ידו של מוצרט כסימפוניה מס' 3 במי במול מז'ור, מס' 18 ברשימת קכל, וכך יצאה הסימפוניה לאור בהוצאה המלאה הראשונה של יצירות מוצרט בהוצאת ברייטקופף את הרטל. לאחר זמן התגלה, שאבל הוא שכתב למעשה את הסימפוניה הזאת והנער מוצרט העתיק אותה - כנראה למטרות לימוד - כשביקר בלונדון ב-1764. הסימפוניה הזו יצאה לאור במקורה כיצירת המסיימת את שש הסימפוניות אופוס 7 של אבל.

== יצירות נבחרות ==
* אופוס 1: 6 אוברטורות או סינפוניות (1761)
* אופוס 2: 6 סונאטות לכלי מקלדת וכינור וצ'לו (אד ליביטום) (1760)
* אופוס 3: 6 טריו סונאטות לשני כינורות ובאסו קונטינואו (1762)
* אופוס 4: 6 אוברטורות או סינפוניות (1762)
* אופוס 5: 6 סונאטות לכלי מקלדת וכינור וצ'לו (אד ליביטום) (1762)
* אופוס 6: 6 סונאטות לכלי מקלדת וחליל (1763)
* אופוס 7: 6 סימפוניות (1767)
* אופוס 8: 6 רביעיות מיתרים (1768)
* אופוס 9: 6 טריו סונאטות לכינור, צ'לו ובאסו קונטינואו (1771)
* אופוס 10: 6 סימפוניות (1771)
* אופוס 11: 6 קונצ'רטי לכלי מקלדת וכלי מיתר (1771)
* אופוס 12: 6 רביעיות חליל (1774)
* אופוס 13: 6 סונאטות לכלי מקלדת וכינור (1777)
* אופוס 14: 6 סימפוניות (1778)
* אופוס 15: 6 רביעיות מיתרים (1780)
* אופוס 16: 4 טריו סונאטות לשני חלילים ובאסו קונטינואו (1781)
* אופוס 16: 6 טריו סונאטות לכינור, ויולה וצ'לו (1782)
* אופוס 17: 6 סימפוניות (1785)
* אופוס 18: 6 סונאטות לכלי מקלדת וכינור (1784)

==קישורים חיצוניים==

* 
* 

==הערות שוליים==

קטגוריה:מלחינים גרמנים
קטגוריה:צ'לנים גרמנים
קטגוריה:נגני ויולה דה גמבה
קטגוריה:ביצוע אותנטי
קארל פרידריך
קטגוריה:גרמנים שנולדו ב-1723
קטגוריה:נפטרים ב-1787
יבגני שווידלר

יבגני (יוג'ין) שווידלר (ברוסית: Евгений Швидлер; נולד ב-23 במרץ 1964) הוא איש עסקים יהודי-רוסי. שווידלר הוא שותפו הקרוב של רומן אברמוביץ' ויו"ר חברת ההחזקות שלו.

== קורות חיים ==
שווידלר הוא יליד אופה, סיים לימודי הנדסת גז ונפט במכון ללימודים אקדמיים במוסקבה. בתחילת שנות ה-90 למד מינהל עסקים באוניברסיטת פורדהם בניו יורק סיטי ועבד בעיר מספר שנים. הוא קיבל אזרחות אמריקאית ב-1994.

מתגורר בשנים האחרונות בלונדון. בשנת 1995 עמד בראש "סיבנפט", הוא מנהל את תאגיד Millhouse, אשר הוקם ב-2001 לצורך ניהול נכסיו של רומן אברמוביץ'. בשנת 2021 העריך פורבס את הונו של שווידלר ב-2.1 מיליארד דולר.<ref></ref> מחזיק בחברות שונות בתחום יצור מתכות.

הוא נשוי ויש לו 5 ילדים.

במרץ 2022, בעקבות פלישת רוסיה לאוקראינה, הוטלו עליו סנקציות על ידי ארצות הברית, האיחוד האירופי ובריטניה. בין השאר פורסם כי מטוס שלפי החשד שייך לו, הוחרם בשדה התעופה פארנבורו בדרום אנגליה כמה שעות לפני שהיה אמור להמריא לדובאי.<ref></ref>

==קישורים חיצוניים==

* [http://www.forbes.com/profile/evgeny-eugene-shvidler/ יבגני שווידלר ]forbes

==הערות שוליים==

קטגוריה:אנשי עסקים יהודים רוסים
קטגוריה:מיליארדרים רוסים
קטגוריה:מיליארדרים יהודים
קטגוריה:בוגרי אוניברסיטת פורדהם
קטגוריה:רוסים שנולדו ב-1964
אנדרטת מגיני הרובע היהודי במלחמת השחרור

אנדרטת מגיני הרובע היהודי במלחמת השחרור היא אתר זיכרון לזכר 75 חללי צה"ל שנפלו במלחמת העצמאות בתש"ח (1948), בהגנה על הרובע היהודי בירושלים ובמקומות אחרים ושנטמנו, באתר זמני ברובע היהודי, בהר הזיתים ובבית הערבה שנשארו בסיום המלחמה בשליטת הירדנים. לאחר מלחמת ששת הימים הובאו שרידי ההרוגים שנקברו ברובע היהודי לקבורה בבית הקברות הר הזיתים. במקום קבורתם הארעי נמצא כיום אתר הגלעד. האנדרטה בנויה מאבן גיר חברונית.

האנדרטה נקראת ע"ש מגיני הרובע היהודי אולם מונצחים בה גם שאר חללי צה"ל שקבריהם נמצאו מחוץ לגבולות המדינה דאז. היא נבנתה בשל העובדה שלקרובי הלוחמים הללו לא הייתה גישה לקברי יקיריהם והם ביקשו ממשרד הביטחון אתר שבו יוכלו להתייחד עם זכרם. 

האנדרטה ניצבת בכניסה אל גן הנעדרים בבית הקברות הצבאי בהר הרצל בירושלים.

לאנדרטה צורה שמזכירה סמטה צרה מקורה, בדומה לרחובות העיר העתיקה בירושלים. לאנדרטה 2 קשתות ובראשם חקוקים הפסוקים: 

על שני קירות הסמטה לוחות שיש עם שמות הנופלים. 

האנדרטה תוכננה על ידי האדריכל ד"ר אשר חירם, מתכנן בית הקברות הצבאי בהר הרצל. היא נחנכה בכ"ט באב תשי"ז, 26 באוגוסט 1957.

== ראו גם ==
* הרובע היהודי במלחמת העצמאות
* אנדרטאות מלחמת העצמאות בישראל

== קישורים חיצוניים ==

* [http://www.izkor.gov.il/en_1ba8c36f3c72c8540d88ea0258a4f176 דף האנדרטה] באתר יזכור
* [https://web.archive.org/web/20110826114810/http://www.rova-yehudi.org.il/atarim.asp אתר ההנצחה ללוחמי הרובע היהודי] באתר הרובע היהודי

קטגוריה:אנדרטאות בבית הקברות הצבאי בהר הרצל
מגיני הרובע היהודי במלחמת השחרור
קטגוריה:הרובע היהודי במלחמת העצמאות
רובע יהודי
אתה אל כביר

אַתָּה אֵל כַּבִּיר הוא פיוט אשר נכתב על ידי הרב רפאל ענתבי במאה ה-19 בחלב. מחבר הפיוט חתם את שמו אני רפאל באקרוסטיכון.

== הפיוט ==
הפיוט הוא פזמון בקשות ותחינות מאלוקים. הוא פותח בבקשה לרחם על עמו ישראל ברוב רחמיו, ולקבל את תפילותיהם. הוא פונה אל הבורא בתחינה לראות את אורך הגלות הנוכחית הארוכה מהגלויות האחרות ומבקש להחיש את הגאולה, ולתת את המלכות ביד משיח בן דוד, שכדרך זקנו דוד יזמר לפניו שירות ותשבחות. הוא מסיים בבקשה כללית לתת כוח וחיזוק נפשי ופיזי לעם ישראל, להשגיח אותם ולשאת אותם על כנפיו.

נהוג לשיר את הפיוט במקאם נהוונד. וכן מושר בלחן ערבי-טורקי במקאם נאוה את'ר.

סימן: אני רפאל
== קישורים חיצוניים ==

* 
* 
* 
* 
* 
* 
* 

==הערות שוליים==

קטגוריה:שירי רפאל ענתבי
קטגוריה:זמירות ופיוטים לשבת
קטגוריה:יצירות עם אקרוסטיכון
תיקיית קבצים

צלמית תיקייה במיזם KDE.]]
תיקיית קבצים או בלשון המקובלת תיקייה היא מכל וירטואלי במערכות קבצים, הנראה במסכי פלט של רכיבי חישוב אלקטרוניים המשתמשים בממשק משתמש חזותי, ובכללם מחשבים. התיקייה משמשת לאגירת וארגון קבצים ותיקיות משנה נוספות. תיקיות קבצים הקיימות בבסיס מערכת הקבצים ייקראו בדרך כלל תיקיות-שורש. תיקיות הקיימות בתוך תיקיות אחרות נקראות תיקיות משנה או תת-תיקיות.

==אפשרויות==
מרבית מערכות ההפעלה מאפשרות לסדר ולמיין תוכן תיקייה בהתאם לפרמטרים שונים הנקבעים על ידי המשתמש ובכללם:
* זמני יצירת תוכני התיקייה
* גודלי תוכני התיקייה 
* שמות תוכני התיקייה
* סוגי הקבצים בהתאם לסיומתם.
בנוסף קיימים כלי מיון נוספים המציגים את תוכני התיקייה בקבוצות, מסודרים אוטומטית, ועוד.
במערכות הפעלה מתוצרת חברת מיקרוסופט ניתן לצפות בקיצור תוכן תיקייה ללא פתיחתה באמצעות הצבת סמן העכבר עליה ללא ביצוע פעולה נוספת. התיקיות מיוצגות בדרך-כלל על ידי צלמית הדומה לתיקיית משרד, דבר זה ניתן לשינוי על ידי החלת ערכת נושא שונה.

==ראו גם==
* תיקייה וירטואלית
* תיקיית העבודה
* תיקיית בית
* נתיב (מחשוב)
* README

==קישורים חיצוניים==

*
קטגוריה:מערכות קבצים
האספה המחוקקת של סנקט פטרבורג

האספה המחוקקת של סנקט פטרבורג (ברוסית: Законода́тельное собра́ние Санкт-Петербу́рга, ЗакС), היושבת בארמון מארינסקי בעיר, הוקמה ב-1995 בתור הפרלמנט העירוני, והיא בית מחוקקים והגוף העירוני המחוקק.

האספה בוחרת מעת לעת את מועמדה לייצג את העיר במועצת הפדרציה והיא אחראית לאשרור החלטות מינהל העיר ולחקיקת חוקים עירוניים, בתנאי שאלה אינם סותרים את החוקים הפדרליים וחוקת רוסיה.

==היסטוריה==

הגוף המחוקק הראשון הוקם בשנת 1786 בשם הדומה העירונית של פטרבורג (Петербургская городская дума) בתקופת רפורמת השלטון המקומי של יקטרינה הגדולה. הדומה הייתה אחראית על המשק העירוני, גביית מיסים, ענייני מסחר, רפואה והשכלה. הדומה גם הייתה אחראית לאשרור מינויו של הגנרל-מושל שהיה מ-1781 אחראי לניהול העיר.

בשנת 1917 הדומה פוזרה ואת תפקיד החקיקה וניהול העיר נטל על עצמו סניף המפלגה הקומוניסטית בלנינגרד, שניהל את העיר עד 1992, עת הוקמו האספה המחוקקת ומינהל העיר.

באספה המחוקקת 50 חברים. בשנת 2016 נבחר המושב הששי ובו היו שש סיעות מפלגתיות: 36 חברי רוסיה המאוחדת, 3 חברי רוסיה הוגנת, 3 חברי המפלגה הקומוניסטית, 3 חברי המפלגה הליברל דמוקרטית, 3 חברי מפלגת הצמיחה ו-2 חברי מפלגת יאבלוקו.

מספר הסיעות נשמר גם במושב השביעי של האספה המחוקקת של סנקט פטרבורג שנבחרו בבחירות שנערכו בספטמבר 2021: רוסיה המאוחדת שמרה על כוחה כמפלגת השלטון עם סגנית 29 מנדטים; המפלגה הקומוניסטית של הפדרציה הרוסית עם 7 מנדטים; רוסיה הוגנת עם 5; מפלגת האנשים החדשים והמפלגה הליברל־דמוקרטית עם 3 כל אחת; ותנועת יאבלוקו עם 2.

==יושבי ראש האספה המחוקקת==
{| class="wikitable" border="1"
!מושב
!שם
!תקופת כהונה
|- 
| align="center" | המושב הראשון
| align=center | יורי קראבצוב || 1995—1998
|- 
| align="center" | המושב השני
| align=center | סרגיי מירונוב || 1998—1999
|- 
| align="center" | המושב השני
| align=center | ויקטור נובוסילוב || 1999
|- 
| align="center" | המושב השלישי
| align=center | סרגיי טראסוב || 2000–2003
|- 
| align="center" | המושב הרביעי
| align=center | ואדים טיולפאנוב || 2003–2011
|- 
| align="center" | המושב החמישי, המושב הששי
| align=center | ויאצ'סלב מקארוב || 2011—2021
|- 
| align="center" | המושב השביעי
| align=center | אלכסנדר בלסקי || 2021—ואילך
|}

==ראו גם==
*מינהל העיר סנקט פטרבורג
*הדומה העירונית של מוסקבה
==קישורים חיצוניים==

* 

קטגוריה:האספה המחוקקת של סנקט פטרבורג
סנט פטרבורג
טוראקו אדום ציצית

טוראקו אדום ציצית
טוראקו אדום ציצית או טוראקו אדום רכס (שם מדעי: Tauraco erythrolophus) הוא מין של עוף טרופי במשפחת הטוראקיים. לטוראקו מספר מאפיינים מיוחדים כגון צבע ירוק אמיתי (פיגמנט ירוק במקום שילוב הפיגמנטים צהוב וכחול) והזזת האצבע הרביעית קדימה ואחורה. הטוראקו חי באזור אנגולה וקונגו ואף נקרא באנגלית גם "טוראקו אנגולי". בית הגידול המועדף על הטוראקו הוא היער, שם יוכל להשיג פירות בשפע.

== תיאור ==
אורכו של הטוראקו עד 43 ס"מ ומשקלו בממוצע מ-210 עד 325 גרם. גופו בצבע ירוק בהיר, אך כנפיו בצבע כהה יותר. ראשו בצבע לבן, ומקורו קצר מאוד ובצבע צהוב בהיר. כמו בשמו, ציצית ראשו אדומה. זנבו בצבע ירוק כהה מאוד. עורפו בצבע ירוק בהיר. הטוראקו הוא העוף היחיד בעולם שמשתמש בפיגמנט ירוק בצבע נוצותיו, ולא בשילובי פיגמנטים צהובים וכחולים המבוססים על קרוטנואידים (הנפוצים מאוד בציפורים). הפיגמנט הירוק הטבעי קרוי על שם המין, טוראקוורדין (Turacoverdin). פיגמנט נדיר נוסף, טוראקין, מעניק לטוראקו צבע אדום עז הייחודי למינו, ושונה בהרכבו הכימי מפיגמנטים אדומים הנפוצים בעופות אחרים. הטוראקו יכול להזיז את אצבעו הרביעית, מה שעוזר לו להיאחז בענפים ולנוע מהר יותר. צבעי הטוראקו מאפשרים לו הסוואה בין העצים, ורק קולו יכול להסגירו לטורפים.

==התנהגות, קינון ורבייה==
הטוראקו הוא עוף חברתי וחי בלהקות של כ-30 פרטים. כשהטוראקו מתרגש הציצית שלו נפרשת וכל שערה יכולה להגיע לגובה של כ-5 סנטימטר. תזונתו מורכבת בעיקר מפירות אך גם מזרעים, טרמיטים, תאנים, חרקים וחלזונות.

הטורקואים מונוגמיים. הטוראקו חי לרוב על העצים, ולא יורד לקרקע לעיתים קרובות. הנקבה מטילה 2–3 ביצים. הקן נמצא על העץ בגובה של כ-5 מטר מעל האדמה. הנקבה דוגרת על הביצים כ-20 יום, והזכר מביא לה מזון. הגוזלים לא בוקעים עירומים כמו אצל רוב העופות אלא מכוסים בפלומת נוצות בצבעים שחור או חום. בגיל שלושה שבועות, עוד לפני המעוף הראשון, הגוזלים יוצאים מהקן ו"מטיילים" בסביבתו. הגוזלים מתחילים ללמוד לעוף בגיל 4–5 חודשים.

תוחלת חייו של הטוראקו מגיעה ל-9 שנים.

כשהטוראקו נבהל הוא חושף מתחת לכנפיו כתם אדום שמפחיד אויבים.

==קישורים חיצוניים==

* [https://www.jerusalemzoo.org/untitled-c19t5 מידע על הטוראקו] , אתר גן החיות התנ"כי
* [https://web.archive.org/web/20110921030018/http://www.safari.co.il/article.php?id=359 מידע נוסף על הטוראקו אדום הציצית], אתר הספארי-המרכז הזואולוגי תל אביב רמת גן
* [http://www.turacos.org/redcrested.htm מידע באנגלית על הטוראקו], אתר האגודה העולמית לטורקואים
* [https://web.archive.org/web/20160303174846/http://www.belfastzoo.co.uk/ZooHome/Animals/4103_1.aspx טוראקו אדום ציצית,] אתר גן החיות של בלפסט.

== הערות שוליים ==

קטגוריה:בעלי חיים שתוארו ב-1819
קטגוריה:טקסונים שתוארו בידי לואי-פייר וייו
אדום ציצית
קטגוריה:עופות יערות הגשם האפריקאים
קטגוריה:אנגולה: עופות